O B E C    N I Ž N Ý    K L Á T O V

V Š E O B E C N E   Z Á V Ä Z N É   N A R I A D E N I E   
č. 3/2011
o výške mesačného príspevku na čiastočnú úhradu výdavkov za pobyt dieťaťa v materskej škole,
o výške príspevku na čiastočnú úhradu nákladov a podmienky úhrady v školskej jedálni, v zriaďovateľskej pôsobnosti Obce Nižný Klátov.

Schválené Obecným zastupiteľstvom v Nižnom Klátove 
                                  dňa  18.8. 2011 uznesením č. 56/2011

                                    Účinnosť: 5.9.2011                                                                                                        
Obec Nižný Klátov v súlade s ustanovením § 6 ods.1 zákona SNR č.369/1990 Zb. o obecnom zriadení v znení neskorších predpisov a ustanoveniami § 28 ods. 5 a § 140 ods. 9 zákona NR SR č. 245/2008 Z. z. o výchove a vzdelávaní  (školský zákon) a o zmene a doplnení niektorých zákonov v znení neskorších predpisov               
vydáva

V Š E O B E C N E   Z Á V Ä Z N É   N A R I A D E N I E   
č. 3/2011
o výške mesačného príspevku na čiastočnú úhradu výdavkov za pobyt dieťaťa v materskej škole,
o výške príspevku na čiastočnú úhradu nákladov a podmienky úhrady v školskej jedálni, v zriaďovateľskej pôsobnosti Obce Nižný Klátov.

ÚVODNÉ USTANOVENIA 

§ 1

1.	Toto nariadenie bližšie upravuje práva a povinnosti rodičov alebo inej fyzickej osoby než rodiča, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len "zákonný zástupca"), navštevujúce Materskú školu v Nižnom Klátove. Zároveň sa vzťahuje na stravníkov stravujúcich sa v Školskej jedálni. 
2.	Toto nariadenie je záväzné pre všetkých zákonných zástupcov, ktorých dieťa navštevuje Materskú školu v Nižnom Klátove. Zároveň sa vzťahuje na stravníkov stravujúcich sa v Školskej jedálni. 
3.	Príspevok je poplatok zákonného zástupcu, 
a) na čiastočnú úhradu výdavkov materskej školy
b) na čiastočnú úhradu nákladov vo výške nákladov na nákup potravín podľa vekových 
    kategórií stravníkov 
4.	Výška príspevku zákonného zástupcu za pobyt dieťaťa v materskej škole zriadenej obcou Nižný Klátov sa určuje na mesiac. Pri výpočte výšky príspevku sa neprihliada na kalendárne dni neprítomnosti dieťaťa, štátne sviatky, školské voľná a školské prázdniny v termíne od 1.9. do 30.6. školského roka, pri materských školách od 1.9. do 31.7.
5.	Výška príspevku zákonného zástupcu za stravu je určená na deň. Pri vyúčtovaní poplatku sa postupuje nasledovne: počet prihlásených dní na stravu x sadzba príspevku.

VÝŠKA PRÍSPEVKU V MATERSKÝCH ŠKOLÁCH 

§ 2

1.	Obec Nižný Klátov v súlade s ustanovením § 28 ods. 5 školského zákona určuje výšku mesačného príspevku na čiastočnú  náhradu výdavkov za pobyt dieťaťa v Materskej škole zriadenej Obcou Nižný Klátov v sume  8,00 €.

2.	Príspevok sa neuhrádza za dieťa (§ 28 ods. 7 a 8 školského zákona):
a)	ktoré má jeden rok pred plnením povinnej školskej dochádzky, 
b)	ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi, 
c)	ktoré je umiestnené v zariadení na základe rozhodnutia súdu,
d)	ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom, 
e)	ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.

VÝŠKA PRÍSPEVKU V ŠKOLSKEJ JEDÁLNI A VÝDAJNEJ ŠKOLSKEJ JEDÁLNI 

§ 3 

1.	Na základe  rozhodnutia  Regionálneho úradu verejného zdravotníctva v Košiciach môže školská jedáleň pri MŠ Nižný Klátov poskytovať stravu deťom, žiakom a zamestnancom škôl a školských zariadení ako i  cudzím osobám. 
2.	Na základe rozhodnutia Regionálneho úradu verejného zdravotníctva v Košiciach môžu výdajné školské jedálne pri materských školách poskytovať stravu výhradne deťom príslušných materských škôl a zamestnancom príslušnej školy, kde sa výdajná školská jedáleň nachádza.
3.	Veľkosť porcie jedla je daný vekovou kategóriou stravníka podľa zákonných výživových dávok. 
4.	Veľkosť porcie dospelej osoby, t.j.: zamestnanca školy a školského zariadenia v zriaďovateľskej pôsobnosti obce Nižný Klátov ako i veľkosť porcie  cudzieho stravníka je zhodná s normou žiaka strednej školy. Školská jedáleň neposkytuje stravu v reštauračných normách. 
5.	V zmysle zákona § 140 a § 141 školského zákona  prispieva zákonný zástupca na čiastočnú úhradu nákladov vo výške nákladov na nákup potravín podľa vekových kategórií stravníkov v nadväznosti na odporúčané výživové dávky:

a)	MŠ denné (stravníci od 2-6 rokov)
- desiata (0,28 €), obed (0,62 €)a olovrant (0,22 €)		1,12 € 

b)	Základná škola (stravníci od 6-11 rokov)
- obed									0,95 € 

c)	Základná škola (stravníci od 11-15 rokov)
- obed									1,01 €
 
d)	pre stravníka, ktorého zákonný zástupca je poberateľom dávky v hmotnej núdzi a príspevkov k dávke v hmotnej núdzi (podľa zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov)
- obed 									0,03 €

6.	V zmysle zákona § 140 a § 141 školského zákona  prispieva dospelá osoba na úplnú úhradu nákladov vo výške nákladov na nákup potravín  - stredná škola (stravníci od 15-18/19 rokov)
a)	pre dospelých stravníkov 
- obed 									1,12 €

PLATENIE PRÍSPEVKU 

§ 4

1.	Príspevok za pobyt dieťaťa v materskej škole zriadenej mestom je zákonný zástupca povinný uhradiť príslušnej Materskej škole vopred a to do 10. dňa v kalendárnom mesiaci.
2.	Platenie príspevku za stravu dieťaťa platí zákonný zástupca, dospelý a cudzí stravník za seba do 20 - teho v mesiaci vopred na nasledujúci mesiac s výnimkou septembra, kedy je stravník povinný zaplatiť príspevok najneskôr do 20. 9. na dva mesiace súčasne t.j. september a október naraz.
3.	Vyúčtovanie a spôsob platenia upraví vedúca školskej jedálne interným predpisom. Interný predpis musí byť riadne zverejnený na verejne prístupnom mieste v rámci budovy školskej jedálne a výdajne školskej jedálne.

ZÁVEREČNÉ USTANOVENIA 

§ 5

1.	Obecné zastupiteľstvo v Nižnom Klátove sa uznieslo na tomto nariadení dňa 18.8.2011, uznesením č. 56/2011.
2.	Toto Všeobecné záväzné nariadenie obce Nižný Klátov nadobúda účinnosť 5. septembra 2011. 
3.	Dňom účinnosti tohto nariadenia sa ruší VZN obce č. 1/2011 zo dňa 30.1.2011 prijaté uznesením č. 9/2011.

V Nižnom Kátove, dňa 3.8.2011

Ing. Mgr. Marcela Jokeľová                                                                        
starostka obce 

Obec Nižný Klátov
Všeobecné záväzné nariadenie                                                                                     
Číslo: 3/2011
___________________________________________________________________________

OBEC NIŽNÝ KLÁTOV
      v súlade s ustanovením § 6 ods. 1, zákona č. 369/1990 Zb. o obecnom zriadení v znení neskorších predpisov vydáva 

VŠEOBECNE ZÁVÄZNÉ NARIADENIE
OBCE 
3/2011

o výške mesačného príspevku na čiastočnú úhradu výdavkov za pobyt dieťaťa v materskej škole,
o výške príspevku na čiastočnú úhradu nákladov a podmienky úhrady v školskej jedálni, v zriaďovateľskej pôsobnosti Obce Nižný Klátov.
----------------------------------------------------------------------------------------------

Návrh tohto všeobecné záväzného nariadenia ( VZN ) 

Vyvesený na úradnej tabuli obce dňa:							3.8.2011
Dátum začiatku lehoty na pripomienkové konanie:                                                          	3.8.2011
Dátum ukončenia pripomienkového konania:						12.8.2011
Vyhodnotenie pripomienok k návrhu VZN uskutočnené dňa:				15.8.2011

Schválené  všeobecne záväzné nariadenie

Na rokovaní obecného zastupiteľstva dňa:	18.8.2011
Uznesením č.    56/2011	
Vyhlásené vyvesením na úradnej tabuli obce dňa:	18.8.2011	
VZN nadobúda účinnosť dňom:	5.9.2011	

Obec Nižný Klátov
Návrh Všeobecne záväzného nariadenia obce                                                                                     
Číslo: 3/2011
___________________________________________________________________________

OZNÁMENIE

K návrhu VZN obce č. 3/2011 o výške mesačného príspevku na čiastočnú úhradu výdavkov za pobyt dieťaťa v materskej škole, o výške príspevku na čiastočnú úhradu nákladov a podmienky úhrady v školskej jedálni, v zriaďovateľskej pôsobnosti Obce Nižný Klátov.
----------------------------------------------------------------------------------------------

Dátum zverejnenia návrhu: 3.8.2011

Dňom vyvesenia návrhu nariadenia začína plynúť najmenej desaťdňová lehota, počas ktorej môžu fyzické osoby a právnické osoby zmysle zákona SNR č. 369/1990 Zb. o obecnom zriadení v znení neskorších predpisov uplatniť pripomienku k návrhu nariadenia v písomnej forme, elektronicky alebo ústne do zápisnice na Obecnom úrade v Nižnom Klátove, Hlavná 1/1, 044 12 Nižný Klátov v úradných hodinách.

Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené.

Termín na uplatnenie pripomienok k návrhu VZN: 12.8.2011

V Nižnom Klátove, dňa 3.8.2011

							  Ing. Mgr. Marcela Jokeľová
							           starostka obce

Obec Nižný Klátov
Návrh Všeobecne záväzného nariadenia obce                                                                                      
Číslo: 3/2011
___________________________________________________________________________

VYHODNOTENIE PRIPOMIENOK 

K návrhu VZN obce č. 3/2011 o výške mesačného príspevku na čiastočnú úhradu výdavkov za pobyt dieťaťa v materskej škole, o výške príspevku na čiastočnú úhradu nákladov a podmienky úhrady v školskej jedálni, v zriaďovateľskej pôsobnosti Obce Nižný Klátov.
----------------------------------------------------------------------------------------------

Dátum zverejnenia návrhu: 3.8.2011

	V súlade s § 6 ods. 7 zákona č. 369/1990 Zb. o obecnom zriadení v znení neskorších predpisov ako predkladateľ VZN obce Nižný Klátov č. 3/2011 o výške mesačného príspevku na čiastočnú úhradu výdavkov za pobyt dieťaťa v materskej škole, o výške príspevku na čiastočnú úhradu nákladov a podmienky úhrady v školskej jedálni, v zriaďovateľskej pôsobnosti Obce Nižný Klátov, týmto oznamujem poslancom OZ obce Nižný Klátov, že k citovanému návrhu VZN mohli fyzické a právnické osoby uplatniť pripomienku do 12.8.2011. V určenom termíne na pripomienkovanie návrhu neboli doručené na obecný úrad v Nižnom Klátove pripomienky od fyzických a právnických osôb.

V Nižnom Klátove, dňa 15.8.2011

  							Ing. Mgr. Marcela Jokeľová
							           starostka obce

O b e c   N i ž n ý   K l á t o v

Obecné zastupiteľstvo				    Nižný Klátov, 18.8.2011
v Nižnom Klátove 

Názov materiálu: VZN č. 3/2011 o výške mesačného príspevku na čiastočnú úhradu výdavkov za pobyt dieťaťa v materskej škole,
o výške príspevku na čiastočnú úhradu nákladov a podmienky úhrady v školskej jedálni, v zriaďovateľskej pôsobnosti Obce Nižný Klátov.
----------------------------------------------------------------------------------------------

Predkladá: 							Návrh na uznesenie: 
Ing. Mgr. Marcela Jokeľová 					
starostka obce							
												
Obecné zastupiteľstvo v Nižnom Klátove 
								v súlade s § 6 ods. 1 
zákona SNR č. 369/1990 Zb.
o obecnom zriadení v z. n. p.			
Spracoval:							
Ing. Mgr. Marcela Jokeľová					
starostka obce							s c h v a ľ u j e

Prizvaný:	VZN č. 3/2011 o výške mesačného príspevku na čiastočnú úhradu výdavkov za pobyt dieťaťa v materskej škole, o výške príspevku na čiastočnú úhradu nákladov a podmienky úhrady v školskej jedálni v zriaďovateľskej pôsobnosti Obce Nižný Klátov

Stanovisko:	
-

Odôvodnenie:
- povinnosť vyplývajúca zo školského zákona

V Nižnom Klátove, dňa 18.8.2011